
20.11.11
לכבוד

תפוצת מנהלי לשכות

א.ג.נ., 
הנדון: א. טבלת אישור הוצאות עבור ביצוע הליכים מבצעיים במסגרת תיקי הוצל"פ
           ב. אישור שכר והוצאות לרכבים שנתפסו ע"י כונס נכסים 
כללי:
על מנת להביא לאישור הוצאות בצורה אחידה, בנוסף לקבוע בתקנות ההוצאה לפועל (אגרות שכר והוצאות), ניתן לאשר הוצאות בדיעבד,  לאחר שהזוכה או בא כוחו כבר שילם עבורם, אולם זאת בצמוד, ככל הניתן, לטבלה זו.

הוצאות חריגות  נדרש הזוכה/ב"כ לקבל אישור מראש. וזאת למעט מקרים בהם ההוצאה לא היתה צפויה ונוצרה בעת ביצוע ההליך.
ללא אישור כאמור, ההוצאות לא תאושרנה. 

על החשבונית/קבלה בגין מתן השירות צריכים להופיע: מספר התיק, שם החייב, הכתובת לביצוע ההליך ומועד ביצוע ההליך.
אם מצורפת חשבונית/קבלה מטעם גורם שביצע מספר פעולות, עליו להציג אישור מהגורם המוסמך כי הנו רשאי לעסוק בתחום.

העברת חזקה – הסכום מתייחס לביצוע ההליך בהסכמה. אם יוכיח ב"כ הזוכה כי ההליך ארך זמן רב, ניתן לאשר סכום גבוה יותר.
במקרים שבו הליך מבוטל ביום הביצוע וישנן הוצאות שמחויב לשלם לצד ג', תאושרנה הוצאות בסכום ע"פ הסיכום עם החייב.
הבהרה – השכר עבור מסירת הודעת פינוי שווה לשכר עבור ביצוע הליך עיקול מיטלטלין ברישום באותה כתובת.

א. אישור הוצאות להליכים מבצעיים

1. בקשה לאישור הוצאות תוגש מיד ובסמוך לביצוע הפעולה.  תיק שאופס בו החוב, ייסגר תוך 30 יום.
2. רמה ב' הינו אזור בעל רמת קושי גדול יותר בביצוע הליכים.
3. קביעת רמת האזורים בכל לשכה מתבצעת על ידי מנהל לשכת ההוצאה לפועל. שינוי בחלוקת האזורים ייעשה על ידי אגף ההוצאה לפועל בלבד.
4. לא יאושר תשלום עבור ביצוע פעולות מבצעיות שהן מעל סכום החוב המצוין ע"ג דו"ח ביצוע (זולת בתיק פס"ד צו עשה). 
5. טבלת אישור ההוצאות תהיה צמודה למדד המחירים לצרכן ותעודכן בהתאם לעליית המדד (עלייה של למעלה מ- 5%). ה- 1.1.12 יהווה את הבסיס לחישוב עליית המדד. 
6. גבה בעל התפקיד מזומן או שיקים:
1. באם מדובר בשיקים, נדרש אישור הזוכה או בא כוחו לקבלת השיקים וכן יש לציין ע"ג טופס ביצוע ההליך, לצד סה"כ הסכומים שנגבו "אני (שם המשלם) שילמתי X ₪ במזומן ו- Y ₪ בצ'קים שפירוטם לעיל" ולהחתים את המשלם על כך. 
2. גבה בעל התפקיד כסף מזומן, יופקד הכסף לא יאוחר מ- 24 שעות ממועד ביצוע הפעולה בבנק הדואר או בקופת לשכת ההוצאה לפועל. 
3. ההוצאות יאושרו בכפוף להצגת שובר התשלום  ששולם בבנק הדואר או בקופת ההוצאה לפועל במועד כאמור. 
7. אישור הוצאות יבוצע רק בכפוף להצגת חשבונית מס.
8. לא ניתן לבצע תפיסת רכב ללא גרר, זולת מקרים בהם נוהג ברכב החייב. חל איסור מוחלט על בעל התפקיד או מי מטעמו לנהוג ברכב.
9. במקרה של גרירת רכב, חובה לצרף קבלה נפרדת מחברת הגרירה, בה יצוינו מספר הרכב, תיק ההוצל"פ, שם בעל התפקיד, מספר רישיון בעל תפקיד ושם החייב.
10. מיטלטלין חסרי ערך - במחסני ההוצל"פ מאוחסנים לעיתים פריטים שאינם בעלי ערך והם מופנים לגופי רווחה מאחר ושווים אינו עולה כדי מכירה וכן אין הם נדרשים על ידי החייב (דבר המלמד על איכות ביצוע הפעולה המבצעית). 
מיטלטלין ניתנים לעיקול בכפוף לאמור בסעיף 22(א)(7)  ו-22(א)(8) לחוק ההוצאה לפועל, התשכ"ז-1967 ותקנה 50 לתקנות ההוצאה לפועל, התש"ם-1979 המגבילות את שוויו של כל פריט בסך של 150 ₪.
מנהלי המחסנים הונחו שלא לאפשר לאחסן פריטים שאינם בעלי ערך כאמור.
11. ביצוע תחשיבים בתיק - אין לאשר שכר בגין ביצוע תחשיב חוב, הן בפתיחת התיק והן לאחר מכן, שביצע רו"ח, יועץ מס, עו"ד וכדומה, אלא בכפוף אישור מקדמי שניתן על ידי רשם ההוצאה לפועל.
12. הוצאות חוקר פרטי/חקירה כלכלית - אין לאשר הוצאות אלו, אלא אם התבקש לגביהם אישור טרם ביצועם ואושרו על ידי מנהל לשכת ההוצאה לפועל.
13. הוצאות תצהיר – אין לאשר הוצאות בגין תצהירים שמבצעים זוכים בתיקים לעניין נקיטת הליכים בבקשות טרם המצאת אזהרה, תגובות שונות וכל תצהיר אחר המוגש לתיק ההוצל"פ.
14. הוצאות פינוי – ביחס להוצאות פינוי, מאחר וכל הליך פינוי הוא בעל אופי אחר; מיקום גיאוגרפי, אוכלוסיית המקום, הנכס אותו יש לפנות ושאר משתנים, באחריות מנהל הלשכה לאשר הוצאות בהתאם להליך הרלוונטי, זאת לאחר שיקול דעת ובדיקה קפדנית של התשלומים שהוצאו לשם ביצוע ההליך ותוך ניסיון להתאים למצב המתואר בצו הביצוע.
15. מסירות כתבי בי דין – ניתן לאשר הוצאות בגין מסירת אזהרות,  או מסירת החלטת רשם ע"פ החלטת רשם מפורשת כי תבוצע מסירה אישית ע"י מי מהצדדים. אין לאשר הוצאות מסירה אחרות, לרבות בגין מסירת מסמכי התראה לפני פתיחת תיק תובענות.
16. צירוף קבלות - יש לצרף קבלות מכל גורם חיצוני שסייע בגין הפעולה: פריצה, שוטר, משאית, סבלים, מנוף פירוק ציוד וכדו'. בדוח הפעולה על ב"כ הזוכה לפרט את אופי הפעולה, משך הזמן שארך ביצוע ההליך, מורכבות הפעולה וכדו'. כמו כן, יציין גודל הנכס שפונה, סוג הנכס (מסחרי/פרטי/חקלאי), כמות הפריטים שפונו וגודל הציוד.
ככל שנדרש, ניתן לפנות בהבהרה לבעל התפקיד וב"כ הזוכה.

17. עשיית מעשה – הזוכה נדרש להגיש הצעות מחיר לביצוע המעשה טרם ביצוע הפעולה, שתועברנה לאישור רשם, בהתאם לנוהל מבצעי – החלטות רשם.

18. הוצאות חריגות - במקרים חריגים בסמכות מנהל לשכת הוצל"פ לאשר הוצאות בהתאם לשיקול דעתו.
בברכה,

אריה כהן

סמנכ"ל אכיפה וגבייה
רשות האכיפה והגבייה
העתקים: 

מר דוד מדיוני - מנהל רשות האכיפה והגבייה, כאן
גב' קרן רבי- סמנכ"ל בכירה למינהל, כאן

גב' ענת הר אבן, עו"ד – יועצת משפטית, כאן
מנהלי מחוזות

גב' ענת ליברמן, עו"ד,ס. יועצת משפטית, כאן
גב' רבקה אהרוני – דוברת רשות האכיפה והגבייה, כאן

תפוצת רשמים

עו"ד סורין גנות - יו"ר ועדת ההוצל"פ הארצית, לשכת עו"ד
נספח א' - טבלת אישור שכר והוצאות (התעריף כולל מע"מ)
פינוי והוצאת מיטלטלין

	הנושא
	אזור רמה א'
	אזור רמה ב'

	גביית כספים מעל 2,001 ₪ 
	600 ₪
	700 ₪ 

	גביית כספים בסכום 701-2,000 ₪ 
	400 ₪
	500 ₪ 

	גביית מזומן עד 700 ₪ 
	250 ₪
	350 ₪ 

	ביצוע הליך הוצאת מעוקלים מלא (מעל ארבעה פריטים* או פחות ובלבד שערך הפריטים מעל 600 ₪)
	400 ₪
	465 ₪

	שכר בגין אי ביצוע הוצאה (א.מ.ל)**/כתובת לא נכונה/הליך הוצאה בוטל לאחר שהושארה הודעת פריצה וכד'
	150 ₪ 
	170 ₪

	פריצת דלת רגילה + החלפת מנעול תוספת (על סמך קבלה) 
	250 ₪ 
	370 ₪ 

	פריצת דלת מתוחכמת + החלפת מנעול ( על סמך קבלה)
	690 ₪ 

	משאית +סבלים (יש לצרף קבלה)
	1,100 ₪
	1,600 ₪ 


	פינוי (יש לצרף קבלות)
	בתיאום עם הלשכה לפני הביצוע 

	העברת חזקה
	תעריף אי ביצוע + החלפת מנעול 

(בהתאם לסוג המנעול)

	שוטר בשכר (אם השוטר הועסק במספר פעולות מבצעיות – ההוצאות "יועמסו" באופן יחסי) ***
	90 ₪ (בצירוף קבלה)

	שכר מאתר
	28 ₪ 


* שווי פריט מינימאלי הנו 150 ₪. 

** לא ניתן להסתפק בציון א.מ.ל ללא פירוט. על מבצע ההליך לציין בצורה מפורטת מה ראה במקום ומדוע אין מה לעקל.

*** ע"ג דוח ההליך נדרש בעל התפקיד לציין את פרטי השוטר שהתלווה לביצוע הפעולה. ע"ג הקבלה המצורפת, יש לציין את פרטי ההליך/ים.

הבהרה

כאשר בעל תפקיד הוציא פריט/ים וגבה כספים – יש לשלם על שתי הפעולות, ע"פ התעריף הקבוע. 

תפיסת רכב

	הנושא
	אזור רמה א'
	אזור רמה ב'

	שכר בגין תפיסת רכב (מכל הסוגים)
	1,500 ₪ 
	1,700 ₪ 

	שכר בגין גביית כספים במקום תפיסת רכב (ובלבד שנגבו מעל 5,000 ₪) והתקבל אישור ב"כ הזוכה
	רכב פרטי : 1,500 ₪
  רכב מסחרי: 2,000 ₪

	הוצאות בגין שימוש בשירות איתוראן או פוינטר לשם תפיסת רכב,בכפוף לתפיסת הרכב שאותר ,כאשר הרכב משנת יצור 2002 ומעלה.
	750 ₪


* ניתן לתפוס רכב משנת ייצור 2000 ואילך, אלא אם מדובר ברכב אספנות, שניתנה החלטת רשם לתופסו. 
הוצאות גרירה

רכב פרטי

	מרחק גרירה
	אזור א'
	אזור ב'
	אזור א' –  בשעות הלילה*
	אזור ב' –
בשעות הלילה*

	גרירה בעיר/עד 35 ק"מ
	₪ 400
	₪ 600
	₪ 500
	₪ 700

	עד 50 ק"מ
	₪ 500 
	₪ 700
	550 ₪ 
	800 ₪ 

	עד 75 ק"מ
	600 ₪ 
	750 ₪ 
	700 ₪ 
	850 ₪ 

	עד 100 ק"מ
	900 ₪ 
	1,100 ₪ 
	900 ₪ 
	1,200 ₪ 


רכב כבד (מעל 4 טון)

	מרחק גרירה
	אזור א'
	אזור ב'
	אזור א' –  בשעות הלילה*
	אזור ב' –
בשעות הלילה*

	1. גרירה בעיר
2. גרירה עד 35 ק"מ
	1,200 ₪ 
	1,400 ₪ 
	1,500 ₪ 
	1,700 ₪ 

	עד 50 ק"מ
	1,400 ₪ 
	1,600 ₪ 
	1,700 ₪ 
	1,900 ₪ 

	עד 75 ק"מ
	1,600 ₪ 
	1,800 ₪ 
	1,700 ₪ 
	1,900 ₪ 

	עד 100 ק"מ
	1,900 ₪ 
	2,100 ₪ 
	1,900 ₪ 
	2,200 ₪ 


* גרירת לילה מוגדרת מהשעה 18:00 ועד 6:00.
מסירה ואיתור

	הנושא
	אזור רמה א'
	אזור רמה ב'

	המצאת אזהרה ראשונה ע"י ב"כ זוכה במסירה אישית ע"פ תעריף דואר ישראל*


	13₪ 
	בינעירוני – 24 ₪ 

אזור כפרי – 90 ₪ 

	המצאת אזהרה נוספת (באותה כתובת) ע"י ב"כ זוכה במסירה אישית (לפי תעריף דואר שליחים)**
	עירוני –26₪ 


	בינעירוני –36₪ 

	איתור כתובת חייב (לאחר ביצוע שינוי במחשב וביצוע הליך בכתובת החדשה, לרבות מסירת אזהרה אם טרם נמסרה אזהרה בתיק) ובלבד שקודם לכן נעשו פניות למאגרי מידע כתובות 
	₪ 130
	₪ 195

	איתור מעסיק חייב (בכפוף להטלת עיקול משכורת)
	₪ 130
	₪ 195

	המצאת החלטה במסירה אישית ע"ס החלטת רשם  
	13₪ 
	בינעירוני –24 ₪ 


* לנוכח העובדה כי למסירה הראשונה מאושרות הוצאות בגובה של 13  ₪ לא מאושרות הוצאות נוספות מעבר לסך זה.

** במידה שב"כ הזוכה מבצע מסירה נוספת, לאחר שמסירה באמצעות דואר ישראל לא צלחה, תאושרנה הוצאות ע"פ תעריף דואר שליחים של דואר ישראל.

נספח ב'- אחסון רכבים שנתפסו ע"י כונסי נכסים 
לכל המחירים המפורטים בטבלה, למעט גרירה) יש להוסיף מע"מ. 
התשלומים יאושרו בכפוף להמצאת אסמכתאות בדוחות ועל פי הנהלים.
להלן התעריפים המומלצים לפעולות השונות:
ניתן לאחסן רכבים שעוקלו ע"י כונסי נכסים במחסן פרטי בהתאם להחלטת רשם, אולם, יש להקפיד על:
1. מחסן עם אספלט או אדמה מהודקת.
2. מקום מגודר.
3. אבטחה 24 שעות ביממה.
4. ביטוח הכולל גניבות, אש, פריצה וכלפי צד ג'.
5. שעות קבלה משעה 8:00 עד 16:00 לפחות.
6. אישור להפעלת עסק.
7. נגישות טובה גם בתחבורה ציבורית.
· אחת לשנה יאושר המחסן בכפוף לעמידתו בקריטריונים הנ"ל.
· המחסן יחויב להחזיק מאגר של תעודות אחסנה תוך יצירת טופס אחסנה אחיד, שיופקד אחר האחסון בתיק הוצל"פ.
· היעדר ניגוד עניינים בין כונס הנכסים ובעלי המגרש. 
אחסון רכבים:
רכב פרטי –    400 ₪ 
רכב מסחרי – 600 ₪ 
משאית – 800-1,000 ₪ לחודש ( בהתאם לגודל המשאית )
צמ"ה – תעריפים זהים למשאית -  במקרים חריגים, בכפוף לאישור מיוחד.
שמאות: 
רכב פרטי - 350 ₪ - תעריף גלובלי  אחיד לכל סוגי הרכב  ולא לפי שעות (כולל : נסיעות, צילומים, דו"ח וכו').
צמ"ה + משאית – 500 ₪ .  
פרסום:
המודעה לא תעלה על 5 אינטש לפרסום רכב בודד , במחיר שלא יעלה על 2500 ₪ לרכב. 
אישור ההוצאות בעבור פרסום יתבצע  בכפוף להצגת המודעה וחשבונית מס.
במודעות מרוכזות המפרסמות מס' כלי רכב – יאושר הסכום היחסי של כל תיק מתוך הסכום הכולל, ובכל מקרה לא יחויב רכב בודד בסכום העולה על 2,500 ₪ .
פרסום שלא על פי הטבלה יהיה על חשבון כונס הנכסים ו/או באישור מראש. 
שכפול מפתח:
לא יעלה על 1000 ₪ +מע"מ בכפוף להצגת חשבונית  – במקרים חריגים, סכום השכפול עולה על 1,000 ₪  רק לאחר אישור מראש מהרשם.
שוטר בשכר:
לא יעלה על 400 ₪ לתפיסה לשוטר אחד.
תפיסת רכב: 
איזור רמה  א'- 2000 ₪ 
איזור רמה  ב' – איזור א' + 50%.  
הבהרה: התעריף מתייחס לאיתור ותפיסה, ללא עלות ליווי שוטר וגרר
הוצאות בגין שירות איתוראן/ פוינטר/ סיילוק לשם תפיסת רכב: 
חב' " איתורן " – תעריף של 750 ₪ בגין מסירת שני איתורים לרכב. מעבר לשני איתורים התעריף מוכפל ל 1500 ₪ .
חב'  " פוינטר " – תעריף של 1000 ₪ ללא הגבלת כמות איתורים .
הוצאות גרירה (המחירים בטבלה זו כוללים מע"מ) – מפנה לעמודים 5-6 במסמך.
עלות עגלת חילוץ מחניון תת-קרקעי ורכב 4x4 – 250 ₪. 
רשות האכיפה והגבייה , אגף הוצאה לפועל  רח' כנפי נשרים 24ירושלים 95464 טל' 02-6664725 פקס  02-6664753.

כתובת דוא"ל : ariec@eca.gov.il  

